**Super Formula**, entinen **Formula Nippon** on korkein japanilainen formula-autojen kilpailusarja. Sarjan säännöt ja tekniikka muistuttaa hyvin paljon GP2-sarjaa.

Super Formula -sarjalla on ollut neljä nimeä aikaisemmin. Vuosina 1973–1977 sarja tunnettiin nimellä **Japanin Formula 2000**. Vuodesta 1978 alkaen sarjan nimeksi muutettiin **Japanin Formula 2**. Vuodesta 1987 eteenpäin sarjaa kutsuttiin nimellä **Japanin Formula 3000** vuoteen 1995 saakka, jonka jälkeen sarjaa tunnettiin pitkään nimellä **Formula Nippon** vuoteen 2012 asti.

Historia
--------

Vuonna 1973 Japanissa perustettiin kansallinen mestaruussarja, joka oli käytännössä Formula 2:ta vastaava ja kutsuttiin Japanin Formula 2000:ksi ensimmäiset viisi kautta johtuen moottorisäännöistä. Vuonna 1978 sarja nimettiin Japanin F2:ksi, jolloin paikalliset valmistajat tulivat mukaan sarjaan. Vuonna 1987 sarja nimettiin Formula 3000:ksi. Vuonna 1996 sarjalle tuli uusi promoottori ja nimeksi tuli Formula Nippon. Vuonna 2003 Lola alkoi toimittaa autoja viritettyjen Mugen-moottorien kanssa. Kolme vuotta myöhemmin Toyota palasi sarjaan. Vuonna 2009 sarjasta tuli itsenäinen Swift Engineeringin toimittaman auton myötä. Vuonna 2013 sarjan nimi muuttui Super Formulaksi.

Sarja siirtyi V8-moottoreista nelisylinterisiin moottoreihin vuonna 2014.

Sarja on panostanut ympäristötietoisuuteen polttoaineessa, rengasmateriaaleissa sekä auton valmistukseen käytettävissä materiaaleissa. Kaudella 2023 osa rengasmateriaaleista on ekologisesti kestäviä materiaaleja ja auton rakenne käyttää perinteisen hiilikuidun lisäksi sveitsiläisen Bcompin tuottamaa materiaalia. Polttoaine on biomassasta tehtyä ja sen toimittaa saksalainen Haltermann Carless.

Tekniikka
---------

### Runko

Sarjan autot käyttävät samaa runkoa, joka on ollut vuodesta 2009 Swift 017.n. Sitä seurasivat Dallara SF14 (2014) ja Dallara SF19 (2019).

Vuodesta 2023 alkaen käytössä on hiilikuitua käyttävä Bcompin kanssa valmistettu Dallara SF23.

### Moottorit

Voimanlähteinä autoissa ovat joko Hondan tai Toyotan valmistamat moottorit. Nykyiset moottorit ovat turboahdettuja kaksilitraisia moottoreita, jotka tuottavat yli 540 hevosvoiman tehon.

Autoissa on aiemmin käytetty V8-moottoreita, jotka olivat vapaasti hengittäviä ja iskutilavuudeltaan 3,4-litraisia. Ne tuottivat yli 600 hevosvoiman tehon ja suurin kierrosluku oli rajoitettu 10 300 kierrokseen minuutissa. 

Samalla moottorilla on ajettava kolme kilpailua. Rangaistuksena moottorinvaihdosta seuraa kymmenen lähtöruudun pudotus aika-ajoissa. Rangaistukselta vältytään, jos moottori hajoaa kesken kilpailun.

### Renkaat

Sarjassa kaikki tallit käyttivät aiemmin Bridgestonen renkaita, joita Bridgestone on toimittanut vuodesta 1997 lähtien.

Kaudella 2023 rengastoimittaja on Yokohama.

Mestarit
--------

| Japanin Formula 2000 |
| --- |
| Kausi | Kuljettaja | Talli |
| 1973 | Japani Motoharu Kurosawa | Ei jaettu |
| 1974 | Japani Noritake Takahara |
| 1975 | Japani Kazuyoshi Hoshino |
| 1976 | Japani Noritake Takahara |
| 1977 | Japani Kazuyoshi Hoshino |
| Japanin Formula 2 |
| 1978 | Japani Kazuyoshi Hoshino | Ei jaettu |
| 1979 | Japani Keiji Matsumoto |
| 1980 | Japani Masahiro Hasemi |
| 1981 | Japani Satoru Nakajima |
| 1982 | Japani Satoru Nakajima |
| 1983 | Yhdistynyt kuningaskunta Geoff Lees |
| 1984 | Japani Satoru Nakajima |
| 1985 | Japani Satoru Nakajima |
| 1986 | Japani Satoru Nakajima |
| Japanin Formula 3000 |
| 1987 | Japani Kazuyoshi Hoshino | Ei jaettu |
| 1988 | Japani Aguri Suzuki |
| 1989 | Japani Hitoshi Ogawa |
| 1990 | Japani Kazuyoshi Hoshino |
| 1991 | Japani Ukyō Katayama |
| 1992 | Italia Mauro Martini |
| 1993 | Japani Kazuyoshi Hoshino |
| 1994 | Italia Marco Apicella |
| 1995 | Japani Toshio Suzuki |
| Formula Nippon |
| 1996 | Saksa Ralf Schumacher | X-Japan Racing Team LeMans |
| 1997 | Espanja Pedro de la Rosa | Shionogi Team Nova |
| 1998 | Japani Satoshi Motoyama | LEMONed Racing Team LeMans |
| 1999 | Alankomaat Tom Coronel | PIAA Nakajima Racing |
| 2000 | Japani Toranosuke Takagi | PIAA Nakajima Racing |
| 2001 | Japani Satoshi Motoyama | Team 5Zigen |
| 2002 | Irlanti Ralph Firman | PIAA Nakajima Racing |
| 2003 | Japani Satoshi Motoyama | Team Impul |
| 2004 | Yhdistynyt kuningaskunta Richard Lyons | Team Impul |
| 2005 | Japani Satoshi Motoyama | Mobilecast Team Impul |
| 2006 | Ranska Benoît Tréluyer | Mobilecast Team Impul |
| 2007 | Japani Tsugio Matsuda | Mobilecast Team Impul |
| 2008 | Japani Tsugio Matsuda | Lawson Team Impul |
| 2009 | Ranska Loïc Duval | Nakajima Racing |
| 2010 | Brasilia João Paulo de Oliveira | Mobil 1 Team Impul |
| 2011 | Saksa André Lotterer | Petronas Team TOM'S |
| 2012 | Japani Kazuki Nakajima | DoCoMo Team Dandelion Racing |
| Super Formula |
| 2013 | Japani Naoki Yamamoto | Petronas Team TOM'S |
| 2014 | Japani Kazuki Nakajima | Petronas Team TOM'S |
| 2015 | Japani Hiroaki Ishiura | Petronas Team TOM'S |
| 2016 | Japani Yūji Kunimoto | P.mu/cerumo・INGING |
| 2017 | Japani Hiroaki Ishiura | P.mu/cerumo・INGING |
| 2018 | Japani Naoki Yamamoto | Kondō Racing |
| 2019 | Uusi-Seelanti Nick Cassidy | DoCoMo Team Dandelion Racing |
| 2020 | Japani Naoki Yamamoto | Vantelin Team TOM'S |
| 2021 | Japani Tomoki Nojiri | carenex Team Impul |
| 2022 | Japani Tomoki Nojiri | Team Mugen |
| 2023 | Japani Ritomo Miyata | Team Mugen |

Lähteet
-------

1. 1 2 3  Ida Wood: What is Super Formula? *formulascout.com*.  13.4.2020. Viitattu 16.4.2023. (englanniksi)
2. 1 2  Jamie Klein: What’s motivating Super Formula’s carbon neutral push *motorsport.com*.  3.6.2022. Viitattu 16.4.2023. (englanniksi)
3. 1 2  Super Formula set to go carbon-neutral with new 2023 Dallara *racer.com*.  17.12.2022. Viitattu 16.4.2023. (englanniksi)